# Atletisme als Jocs Olímpics d'Estiu de 1896

Atletisme als Jocs Olímpics d'Estiu 1896 :
| Proves de pista |||||||
| 100 m | homes |
| 400 m | homes |
| 800 m | homes |
| 1.500 m | homes |
| 110 m tanques | homes |
| Curses de carretera |||||||
| Marató | homes |
| Proves de camp |||||||
| Salt de llargada | homes |
| Triple salt | homes |
| Salt d'alçada | homes |
| Salt amb perxa | homes |
| Llançament de pes | homes |
| Llançament de disc | homes |
| 1900 > |||||||
Als Jocs Olímpics d'Estiu 1896 es van disputar dotze proves d'atletisme. Totes les proves, a excepció de la marató (en la qual sols l'arribada es va realitzar a l'estadi) es van disputar a l'Estadi Panathinaiko. Les diferents proves es van dur a terme els dies 6, 7, 9 i 10 d'abril i en ella van prendre part 63 atletes, tots homes, en representació de 9 països, convertint-se, d'aquesta manera, en l'esport més internacional dels disputats en aquests Jocs Olímpics.
Els atletes dels Estats Units van ser els grans triomfadors en vèncer en 9 de les 12 proves. No s'aconseguí cap rècord mundial degut a les limitacions imposades per la pista.
Les primeres proves disputades van ser les eliminatòries dels 100 m llisos, sent el primer vencedor Francis Lane, al qual es pot considerar el primer vencedor d'una prova olímpica dels temps moderns. James Connolly, dels Estats Units i estudiant a Harvard va guanyar el triple salt el 6 d'abril de 1896 convertint-se en el primer campió olímpic en 1503 anys. Fou segon en salt d'alçada i tercer en salt de llargada. El viatge fins a Atenes el va realitzar en vaixell de càrrega i tren.
La prova de llançament de disc la va guanyar Robert Garrett, dels Estats Units. Garret s'havia entrenat amb un disc molt pesant i en arribar a les Olimpíades es va adonar que el disc utilitzat era més lleuger. Garret també va guanyar en llançament de pes i va ser segon en salt d'alçada (empatat amb Connolly) i salt de llargada.
Tom Burke, dels Estats Units, va guanyar les curses de 100 m i 400 m, fita no repetida fins a l'actualitat. L'australià Teddy Flack va guanyar els 800 m i els 1.500 metres. Ellery Clark dels Estats Units va guanyar el salt d'alçada i el salt de llargada.
Pels organitzadors grecs la prova més important era la marató, pel seu significat històric. Spirídon Luïs va prendre la davantera a quatre quilòmetres del final i va guanyar la cursa amb set minuts d'avantatge, convertint-se d'aquesta manera en un heroi nacional.

## Medaller de les proves d'atletisme

Aquestes medalles foren assignades a posteriori pel Comitè Olímpic Internacional. A l'època, als guanyadors se'ls donava una medalla de plata i els subsegüents llocs no rebien cap premi.
| Prova | | | |
| 100 metres detalls | Tom Burke | Fritz Hoffmann | Francis Lane |
| 100 metres detalls | Tom Burke | Fritz Hoffmann | Alojz Sokol |
| 400 metres detalls | Tom Burke | Herbert Jamison | Charles Gmelin |
| 800 metres detalls | Teddy Flack | Nándor Dáni | Dimítrios Golemis |
| 1500 metres detalls | Teddy Flack | Arthur Blake | Albin Lermusiaux |
| 110 metres tanques detalls | Thomas Curtis | Grantley Goulding | no n'hi ha |
| Marató detalls | Spirídon Luïs | Kharílaos Vassilakos | Gyula Kellner |
| Salt d'alçada detalls | Ellery Clark | James Connolly | no n'hi ha |
| Salt d'alçada detalls | Ellery Clark | Robert Garrett | no n'hi ha |
| Salt amb perxa detalls | Welles Hoyt | Albert Tyler | Evànguelos Damaskos |
| Salt amb perxa detalls | Welles Hoyt | Albert Tyler | Ioannis Theodorópulos |
| Salt de llargada detalls | Ellery Clark | Robert Garrett | James Connolly |
| Triple salt detalls | James Connolly | Alexandre Tuffèri | Ioannis Persakis |
| Llançament de pes detalls | Robert Garrett | Miltiades Gouskos | Georgios Papasideris |
| Llançament de disc detalls | Robert Garrett | Panagiotis Paraskevópulos | Sotirios Versís |

## Medaller per països de les proves d'atletisme

| Posició | País | | | | Total |
| 1 | Estats Units | 9 | 6 | 2 | 17 |
| 2 | Austràlia | 2 | 0 | 0 | 2 |
| 3 | Grècia | 1 | 3 | 6 | 10 |
| 4 | Hongria | 0 | 1 | 2 | 3 |
| 5 | França | 0 | 1 | 1 | 2 |
| 5 | Regne Unit | 0 | 1 | 1 | 2 |
| 7 | Alemanya | 0 | 1 | 0 | 1 |
Dinamarca i Suècia van competir, però no obtingueren medalla.

## Referències

* 1 2 3 4 5 6 7 «Olympedia – Athletics at the 1896 Summer Olympics». [Consulta: 24 desembre 2024].
* ↑ «Olympedia – 100 metres, Men». [Consulta: 24 desembre 2024].
* ↑ «Olympedia – Triple Jump, Men». [Consulta: 24 desembre 2024].
* ↑ «Olympedia – Discus Throw, Men». [Consulta: 24 desembre 2024].

## Enllaços externs

* Mallon, Bill; & Widlund, Ture (1998). The 1896 Olympic Games. Results for All Competitors in All Events, with Commentary. Jefferson: McFarland. ISBN 0-7864-0379-9 (pdf Arxivat 2011-05-23 a Wayback Machine.) (anglès)